שוטרים וגנבים

שוטרים וגנבים (באנגלית: C.O.P.S) היא סדרת אנימציה בת 65 פרקים שהופקה על ידי DIC Entertainment בשיתוף עם Paramount Television לטלוויזיה בין 1988 ל-1989. הסדרה שודרה בערוץ הראשון בשנות ה-80 של המאה ה-20 היא דובבה לעברית עד פרק 26 עקב החלטה של הערוץ הראשון שלא להמשיך לעונה השנייה. פסקול הסדרה הופק על ידי חיים סבן ושוקי לוי. הסדרה מתרחשת ב-2020 בעיר אמפייר. הבוס הגדול ביחד עם ארגון הפשע שלו עושים כרצונם בעיר ואף אחד לא מסוגל לעצור אותם. כמוצא אחרון, ראש העיר שולח את סוכן ווקר "חסין כדורים" לעצור את הבוס הגדול. אף על פי כן, חסין כדורים סובל מפגיעות חמורות שנעשו על ידי שליחיו של הבוס הגדול ונאלץ לעבור סדרת טיפולים בבית החולים, שם הוא קיבל גֵו קיברנטי חסין-כדורים אשר הציל את חייו. בזמן שהוא היה בבית החולים, חסין כדורים, ביודעין כי הוא איננו יהיה מסוגל לחסל את הכנופיה של הבוס הגדול לבד, שולח את השוטרים "אגרוף ברזל" ו"בת חוק" לאסוף צוות שיהיה מורכב ממיטב השוטרים במדינה. וכך מורכב ארגון מרכזי של מומחי המשטרה, בעלי שדרוגים קיברנטיים אשר נתנו לכל שוטר כוחות מיוחדים שתואמים את כישרונותיו. בעזרת קבוצת השוטרים שלו, חסין כדורים מצליח לסכל את תוכניותו המרושעות של הבוס הגדול. בולדווין "חסין כדורים" ווקר (ניקו בר) – מנהיג היחידה. סוכן פדרלי שנשלח לעיר אמפייר כדי להתמודד עם הבוס הגדול והקים את יחידת השוטרים. מצויד בגו קיברנטי שמכיל אמצעי לחימה וגאדג'טים שונים ומתפקד גם כאפוד מגן חסין כדורים. פי. ג'יי. "אגרוף ברזל" או'מלי (שמוליק טנא) – שוטר ממשטרת אמפייר, סגן מפקד היחידה. בעל אזיקים מיוחדים (הנורים כמו צלצל מהתקן מעל ידו) בהם הוא משתמש כדי לתפוס את הפושעים מבלי לרדוף אחריהם. טינה "בת חוק" קאסידי (רונית כץ) – שוטרת ממשטרת אמפייר, גאונית מחשבים וטכנולוגיה. קולט "דינמיט" הווארד (שמוליק טנא) – שוטר ממשטרת פילדלפיה, מומחה לכלי נשק מיוחדים ולטקטיקות (SWAT) שמשתמש ברובה לייזר שנראה כמו בזוקה. סוזי "מיראז' " יאנג (רונית כץ) – שוטרת ממשטרת סן פרנסיסקו, אמנית תחפושות. מסוגלת להסוות את עצמה ובכך לחדור לעולם הפשע ולגלות מה הפושעים זוממים. דייוויד "ספיד" הארלסון (ניקו בר) – שוטר מפטרול הדרכים של קליפורניה, אופנוען מומחה בעל אופנוע ייחודי משלו. יו "עין הנץ" ג'ונסון (ז'יל בן דוד) – שוטר ממשטרת מיאמי, טייס מסוק. דוני "יהלום" ברוקס (עמי מנדלמן) – שוטר טירון ממשטרת אמפייר, מיומן בנהיגה בכל כלי הרכב. ווקר "בזק" קאלהון (שמוליק טנא) – לשעבר שריף מטקסס, צלף מומחה ומיומן בשימוש בפלצור, מומחה בחקירות מיוחדות. רקס "מעוף" פוינטר (עמי מנדלמן) – שוטר ממשטרת שיקגו, מטפל בכלב המשטרה הביוני "סופה". סטן "מחסום" הייד (ז'יל בן-דוד) – שוטר ממשטרת דטרויט, מומחה באמצעים לפיזור הפגנות ובצוות משא ומתן משטרתי, בעל מכשור הידראולי משוכלל אשר מסוגל להשבית מתפרעים, לשבור קירות ולפרוץ דלתות. סופה – כלב משטרה ביוני נבון אשר מסוגל לחשוב כמו בן-אנוש. בעברו כלב אמיתי שבעקבות תאונה גופו מוחלף בגוף ביוני. ברנדון "הבוס גדול" באבל (עמי מנדלמן) – מנהיג ארגון פשע שמבקש לשלוט על כל העיר אמפייר. דוקטור פרסיבל "מוח רע" קראנייל (ז'יל בן-דוד) – מדען מטורף שממציא מכונות פשע עבור הבוס הגדול. מסתובב עם כיפה מזכוכית על ראשו שמראה את מוחו הגדול. קונסטנטין "בום בום" סאנדרס (ניקו בר) – מומחה לכלי נשק, מעובדיו של הבוס הגדול, בעל חזה ביוני הניתן המכיל תת-מקלעים נשלפים לפי הצורך. דירק "ראש גדול" מק'יו (שמוליק טנא) – העוזר והנהג האישי של הבוס הגדול. סטפני "גברת הברזל" דמנטור (רונית כץ) – עוזרת של הבוס הגדול. אישה בגיל העמידה בעלת כוח פיזי רב. ברני "טייפון" פאת'רינגהאוס (עמי מנדלמן) – בריון חמום מוח, אחיינו הטיפש והלא יוצלח של הבוס הגדול. קרה מספר פעמים שבעימותיו מול השוטרים ידו הייתה על העליונה. אדמונד "בזוקה" סקארי (שמוליק טנא) – ענק שרירי הלובש מדי אסיר ועובד עבור הבוס הגדול, מצויד בפטיש אוויר מיוחד. רובורע – הרובוט הפרטי של דוקטור מוח רע. רפאלה "צל הליל" דיאמונד (רונית כץ) – עובדת עבור הבוס הגדול, מומחית בפריצת כספות ומנעולים. טד "טורבו" סטאוולי (ז'יל בן-דוד) – עוזרו של הבוס הגדול וחברו של טייפון. נהג מומחה, טייס ומכונאי שמשמש לרוב כנהג המילוט של הפושעים. סקרטץ' – סמור המחמד של הבוס הגדול. טל הרן (רונית כץ) – כתבת שמסקרת את פעולותיהם של השוטרים. מושא אהבתו של יהלום. מטאור – המצלמה הרובוטית של טל. בריין או'מלי (רונית כץ) – בנו של אגרוף ברזל. שואף להיות שוטר כמו אביו בעתיד. ראש העיר דייוויס (ניקו בר) – ראש עיריית אמפייר. המפקחת הייווטרס (רונית כץ) – המפקחת הראשית של העיר אמפייר. בגרסה העברית המקורית השתתפו בדיבוב הדמויות: ניקו בר (חסין כדורים / ספיד / מק בום-בום / ראש העיר) שמוליק טנא (אגרוף ברזל / דינמיט / בזוקה / ראש גדול) רונית כץ (בת חוק / מיראג' / גברת הברזל / צל-ליל) ז'יל בן דוד (עין הנץ / דוקטור מוח רע / טורבו) עמי מנדלמן (הבוס הגדול / טייפון / סער / יהלום) בימוי - ניקו בר תרגום - סם כהן טכנאי הקלטה - רביב שנקר מיקס דיבוב ובקרת קול - זיו סידי כותרות - לימור חביב מפיקת דיבוב - שרון מלמד מזכירת הפקה - ענת שבס יועצת לשון - דבורה בן ישראל הקלטה והפקת הגרסה העברית - אולפני זאונד תל אביב 1990 נציגים בלעדיים לישראל - IAC אריה סבן 1990 "שוטרים וגנבים", במסד הנתונים הקולנועיים IMDb (באנגלית) "שוטרים וגנבים", באתר Metacritic (באנגלית) "שוטרים וגנבים", במסד הנתונים הקולנועיים KinoPoisk (ברוסית) שוטרים וגנבים, במיזם "אישים" לתיעוד היצירה הישראלית